cyanic-selkie/wikianc huggingface dataset:
1679 Nevanlinna
1679 Nevanlinna er en hovedbelteasteroide. Den ble oppdaget 18. mars 1941 av Liisi Oterma i Åbo. Asteroiden er oppkalt etter den finske matematikeren Rolf Nevanlinna.
Charopus graminicola
Charopus graminicola (Dejean, 1833) er en bille i familiegruppen børstebiller. Den tilhører blærebillene som har oppblåsbare blærer nær forhjørnene av brystskjoldet (pronotum) og på sidene av bakkroppen. Den er utbredt, men ikke vanlig. Den er registret i Norge.
Utseende
Kroppen er 2,2-2,5 millimeter lang og har en matt, men metallisk svartgrønn farge. Hodet med de noe utstående fasettøynene er like bredt som brystet. Antennene er festet noe foran fasettøynene, de har elleve ledd og er svarte, bortsett fra rotleddene som er mer gule. Dekkvingene hos de nordiske artene med en spredt lys oppstående behåring, sammen med en finere liggende behåring. Den er kort, men lett å se (krever forstørrelse). Hunner mangler flygevinger, men har velutviklede dekkvinger. Brystskjoldet er smalere i bakkanten enn på midten. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er ganske slanke, alle føtter har fem ledd. Fram- og mellom beina er lysere enn bakbeina.
Levevis
Charopus graminicola finnes på tørre gressenger. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Voyage ~sans retour~
Voyage ～sans retour～ er Malice Mizers andre album, og det første med sangeren Gackt. Medvirkende på albumet er Gackt (vokal, piano), Mana (gitar, synthesizer), Közi (gitar, synthesizer) Yu~ki (bass), og Kami (trommer).
Dietrich von Nieheim
Liv og virke
Dietrich von Nieheim var jurist ved det pavelige hoff i Avignon, og dro 1376 til kurien i Roma. Her ansatte pave Urban VI ham ved det pavelige kanselli, og tok ham med da han i 1383 besøkte kong Karl av Napoli. På denne reisen kom han i vanskeligheter, som tvang ham til å forlate kurien i 1385.
I 1395 utnevnte pave Bonifatius IX ham til biskop av Verden, men på grunn av lokal motstand måtte han vende tilbake til kanselliet, hvor han nevnes i 1403. I mellomtiden hadde han medvirket ved grunnleggelsen av et tysk hospits (Collegio Teutonico di Santa Maria dell'Anima) i Roma, og begynte å skrive en krønike, som bare er bevart som fragmenter.
Dietrichs hovedbetydning ligger i hans deltagelse i kontroversene omkring paveskismaet. I mai 1408 fulgte han pave Gregorius XII til Lucca. Da denne ikke ville innlate seg på megling, sluttet han seg imidlertid til de romerske og avignonske kardinalene i Pisa, ble tilhenger av den nyvalgte Alexander V og hans etterfølger Johannes XIII, og vendte tilbake til kurien. Der gikk han sterkt inn for et allment konsil og tok del i konsilet i Konstanz som rådgiver for «den tyske nasjon».
613 Ginevra
613 Ginevra er en hovedbelteasteroide. Den ble oppdaga den 11. oktober 1906 av August Kopff fra Landessternwarte Heidelberg-Königstuhl i Heidelberg. Bakgrunnen for navnet er ikke kjent.
Dietrich von Nieheim
Liv og virke
Dietrich skrev om begivenheter der han enten hadde deltatt selv eller stod i en slik stilling at han kunne få nøyaktig kunnskap om dem. Hans viktigste verker er Nemus unionis og De schismate. Det første ble skrevet i Lucca etter bruddet med Gregorius XII, og er en samling dokumenter som hadde falt i hans hender under forhandlingene. De schismate beskriver begivenhetene etter 1376 slik Dietrich selv hadde sett dem. Verket ble fortsatt i Historia de vita Johannis XXIII.
I filologien nevnes Dietrich von Nieheim ettersom hans brevveksling i 1411 med Johannes Schele, - som stammet fra Hannover og som senere ble biskop av Lübeck (1420–1439) – er det eldste kjente sted som nevner et Eulenspiegel-skrift.
Inntrykk av nordmennene
I et av sine verker gir Dietrich en sørgerlig beskrivelse av nordmennenes seder, særlig deres drikkevaner: Nec quis crederet, nisi videret, quantum quisque utriusque sexus ibidem biberet una vice («Og ingen ville tro det, hvis han ikke så det, hvor mye enhver, av begge kjønn, der drikker på én gang»).
Pachysphinx modesta
Utseende
En stor (vingespenn 90 – 140 mm) svermer, grå med mørkere tverrbånd på vingene. Kroppen er tykk og mindre strømlinjeformet enn mange andre svermere, hodet ganske lite med reduserte munndeler. Antennene er tynne, tydelig fjærformede, rundt 1/3 så lange som forvingene. Forvingen er lyst brungrå med et bredt, mørkere, gråbrunt tverrbånd rundt midten. Vingenes ytterkanter er sterkt bølgete. Bakvingen er rosa, blågrå ved roten. Den opptil 10 cm lange larven er blålig grønn med små, gulhvite flekker, hvite skråstriper på sidene og et kort horn på bakkroppen.
Levevis
Larven lever på poppel (Populus) og vier (Salix). De voksne svermerne tar ikke næring til seg, men lever på fett som er lagret fra larvetiden.
Utbredelse
I det sørlige Canada finnes den like fra Atlanterhavet til Stillehavet. I USA finnes den sør til Colorado i vest og til Texas i øst.
Storfjorden (Gloppen)
Storfjorden (også kalt Emhjellevatnet eller Eimhjellevatnet) er en innsjø som ligger i Hyen i Gloppen kommune i Vestland. Det er kommunens nest største innsjø, etter Breimsvatnet.
Innsjøen ligger i Vestre Hyen (Vestredalen), og grenser i sør mot Eikefjord i Flora kommune.
Rundt innsjøen ligger vakre fjellområder, mens det nærmest vannet er gode jordbruksområder. Gårder i området er Heimseta og Røyrvik i nord, nærmest Hyen. Eimhjellen ligger på østsiden, og Solheim i vest. På vestsiden, litt nord for grenda Solheim, ligger Nesholmen leirsted, et ferie- og fritidssenter i samarbeid med KFUM. Leirstedet ligger på og rundt en holme.
Fisket i innsjøen er godt, og består hovedsakelig av ørret og røye.
Stein Ugelvik Larsen
Stein Ugelvik Larsen (født 17. mars 1938 i Ålesund) er en norsk statsviter. Fra 1969 til 2008 var han ansatt ved Universitetet i Bergen,Institutt for sammenlignende politikk, og ble deretter professor emeritus.
Zevsstatuen i Olympia
I 394 ble den flyttet til Konstantinopel, hvor den senere sannsynligvis er gått tapt i en brann.
Stein Ugelvik Larsen
I sin forskning har Larsen særlig beskjeftiget seg med fascisme og nazisme, samt norsk krigshistorie. Han gikk blant i spissen for å kartlegge forholdene for norske krigsbarn. Hans redigerte verk om teori og metode i samfunnsfagene er oversatt til engelsk, tysk, russisk og kinesisk. På 2000-tallet ledet han arbeidet med å kartlegge levninger etter norske frontkjempere som falt på Kaprolat-høyden i Karelen.
Zevsstatuen i Olympia
Statuen, som var 12 meter høy, var laget av elfenben og dekket av gull.
Stein Ugelvik Larsen
Ugelvik Larsen er grunnlegger av NorgesLexi, en samling digitalisert materiale, hovedsakelig om Norge under andre verdenskrig, og som også har digitaliserte versjoner av Pax Leksikon og Arbeidernes Leksikon, sistnevnte uferdig.
Familien Ugelvik drev Djupvasshytta i Geiranger og Larsen vurderte som ung å ta over driften, men valgte i stedet en akademisk karriere. Djupvasshytta ble solgt ut av familien i 1965.
Liste over ordførere i Malvik
Liste over ordførere i Malvik. Malvik tilhørte opprinnelig Strinda formannskapsdistrikt (kommune) ved innføringen av formannskapslovene av 1837. Malvik ble utskilt fra Strinda som egen kommune i 1891.
Stephen Kinnock
Stephen Kinnock (født 1. januar 1970 i Tredegar i Wales) er en britisk politiker og tidligere diplomat som har jobbet for British Council i ledende stillinger. Fra januar 2009 var han direktør for Verdens økonomiske forums seksjon for Europa og Sentral-Asia. Kinnock sitter i Underhuset for Labour Party fra 2015.
Stephen Kinnock er sønn av den tidligere britiske Labour-lederen Neil Kinnock og tidligere europaparlamentsmedlem og europaminister Glenys Kinnock og har en yngre søster, Rachel (1971). Han er gift med leder for internasjonale Redd Barna Helle Thorning-Schmidt (Danmarks første kvinnelige statsminister og leder av Sosialdemokratene). De møttes da de studerte på Europa-colleget i Belgia. Paret har to døtre.
Zou (navn)
Zou (tradisjonell kinesisk: 鄒, forenklet kinesisk: 邹, pinyin: Zōu, Wade-Giles: Tsou) er et utbredt kinesisk slektsnavn. Navnet har historisk hjemstavn i Fanyang i provinsen Hebei.
Det forente framskrittspartiet
Det forente framskrittspartiet (hangul:, hanja: , rr: Tonghapjinbo-dang, mr: Tonghapjinbo-tang) er et forbudt sosialdemokratisk politisk parti i Sør-Korea. Partiet var et resultat av en fusjon mellom tre eksisterende partier på den sørkoreanske venstresiden 6. desember 2011. Hovedtyngden i det nye partiet kom fra Demokratisk arbeiderparti, i tillegg deltok People's Participatory Party og deler av Det nye framskrittspartiet. Partiet hadde en kollektiv ledelse bestående av Rhyu Si-min, Lee Jung-hee og Sim Sang-jeong
En vurderte lenge fusjon med Det demokratiske enhetspartiet, men gode resultat fra suppleringsvalg i 2010 og 2011 gjorde at en i stedet forsøkte seg med en egen venstreliste til Parlamentsvalget i Sør-Korea 2012. Partiet har imidlertid uttrykt ønske om samarbeid i forkant av valget.
Den 19. desember 2014 vedtok grunnlovsdomstolen å forby partiet på grunn av påståtte pro-nordkoreanske holdninger.
Guolasjávri
Guolasjávri er en innsjø i Kåfjord kommune i Troms og Finnmark. Den ligger på fjellet helt sør i kommunen og har et areal på 11,37 km². Utløp er mot nordvest gjennom Kåfjordelva. Innsjøen er magasin for Guolas kraftverk og vannstanden reguleres mellom 752 og 772 meter over havet.
For å komme til Guolasjávri følger man Europaveg 6 fra nord eller sør til Birtavarre. Deretter følger man fylkesvei 333 (Troms) opp til enden av Kåfjorddalen, og derifra fortsetter en gammel grusvei helt opp til enden av Guolasjávri.
Pusjkin
Pusjkin (russisk: Пушкин, inntil 1918 Tsarskoje Selo – Царское Село, og 1918–1937 Djetskoje Selo – Детское Село) er en by sør for St. Petersburg med 95 000 innbyggere. Den har tre viktige severdigheter: Pusjkin-museet, tsarenes tidligere sommerresidens, Katarinapalasset, og Aleksanderpalasset
I Katarinapalasset var lenge Ravrommet, som ble demontert av tyskerne under beleiringen av Leningrad under annen verdenskrig og senere er forsvunnet (en fullverdig rekonstruksjon er senere kommet på plass i palasset).
I 1773 ble Tsarskoje Selo-traktaten inngått her. Traktaten avsto Romanov-familiens besittelser i Holstein til Danmark. Fjodor Tjuttsjev døde her sommeren 1873.
I 1937 fikk byen sitt nye navn Pusjkin, for å hedre Russlands nasjonalskald Aleksandr Pusjkin som hadde studert ved tsarens lyceum i byen.
European Poker Tour
Turneringen ble startet i 2004 av John Duthie og sponset av nettsiden PokerStars siden 2011. Sesong 4 (2007/08) besto av totalt elleve turneringer inkludert den avsluttende €10k+€600-finalen i Monte Carlo.
24. august 2016 annonserte arrangøren PokerStars at turneringen skulle bli rebrandet til to nye turneringer; PokerStars Championship og PokerStars Festival. Det første mesterskapet vil ta plass på Bahamas fra 6.–14. januar 2017, med fremtidige stopp i Barcelona, Monte Carlo, Panama and Macao. Den første festivalen vil ta plass i New Jersey fra 29. oktober til 6. november 2016, med ett planlagt stopp i London.
Sesong 13
The Stars Groups store eierandel, som eier den mest populære pokeroperatøren PokerStars, jobber for tiden med en ny avtale med Eldorado Resorts, et spillselskap i Reno, Nevada.
Dexter
Dexter betyr 'høyre' på latin, men har også flere betydninger:
Åsane gamle kirke
Åsane gamle kirke er en langkirke fra 1795 på Saurås i Åsane i Bergen kommune i Vestland fylke. Den ligger i Sauråsbakken nedenfor Saurås gård.
Historie
I 1935 ble kirken restaurert av arkitekt Ole Landmark. Et murt sakristi ble da bygget til vinkelrett på korets nordmur.
Kirken ble påtent av Varg Vikernes og Jørn Tunsberg og brant ned natt til julaften 1992. Vikernes ble dømt til 21 års fengsel for å ha tent på Åsane kirke, Fantoft stavkirke, Skjold kirke og Holmenkollen kapell, i tillegg til drapet på Øystein Aarseth. Han fikk også et erstatningskrav på totalt på totalt 23 millioner, men etter løslatelsen ga han uttrykk for at han aldri kom til å betale noe av erstatningskravet for kirkene han hadde tent på.
Parallelt med at det ble bygget en ny og mye større kirke nærmere Åsane sentrum som i dag kalles Åsane kirke, ble den gamle kirken gjenoppbygget som en tro kopi på opprinnelig stein med ny treinnredning og ble nyinnvigd 19. november 1995 av biskop Ole Danbolt Hagesæther. Kirken kunne bygges opp igjen i samme utforming, da man hadde mange amatørbilder å se etter. Mange eldre gjenstander som befant seg i kirken, gikk tapt i brannen. Kirken har et krusifiks fra 1600–1700-tallet som trolig er fra en tysk kirke, og som ble forært kirken av skipsreder Arne Steckmest i 1997.
Det står en minnebauta over falne fra Åsane i andre verdenskrig i tilknytning til kirken. På gravlunden er det reist en minnestein over falne russiske soldater i krigsårene 1941 – 45.
Kütahya (provins)
Kütahya er en av Tyrkias 81 provinser. Provinsens areal er 12 119 km². Administrasjonssenteret ligger i byen Kütahya.
Provinsen ligger vest i Tyrkia og grenser til provinsene Afyonkarahisar, Uşak, Manisa, Balıkesir, Bursa, Bilecik og Eskişehir.
Distrikter
Provinsen Kütahya består av tretten distrikter:
Slidrefjorden
Slidrefjorden er en innsjø som ligger i kommunene Vestre Slidre og Vang i Innlandet. Innsjøen er en del av Begnavassdraget. Innsjøen er regulert som magasin for Fossheimfoss kraftverk.
1680 Per Brahe
1680 Per Brahe er en hovedbelteasteroide. Den ble oppdaget 12. februar 1942 av Liisi Oterma i Åbo. Asteroiden er oppkalt etter generalguvernør Per Brahe d.y. som var den første rektor ved Kungliga akademien i Åbo.
Keenan Wynn
Francis Xavier Aloysius James Jeremiah Keenan Wynn (født 27. juli 1916 i New York City, død 14. oktober 1986 i Los Angeles) var en amerikansk skuespiller og medlem av en kjent amerikansk show-businessfamilie.
Keenan Wynn spilte i hundrevis av filmer og TV-programmer mellom 1934 og 1986. Hans filmografi inkluderer The Clock, Royal Wedding og Alias Smith and Jones. Han var et aktivt medlem av Westwood Sertoma som holder til i West Los Angeles, i mange år. I 1984 spilte han i den TV-filmen Call to Glory, som senere ble en ukentlig TV-serie på amerikanske fjernsyn.
I løpet av serien, ble Wynns medskuespillere klar over at han led av kreft i bukspyttkjertelen. Han ble gravlagt på Forest Lawn Memorial Park. Wynn var gift med den tidligere skuespilleren Eva Lynn Abbott (1914–2004) inntil deres skilsmisse i 1947, hvorpå Abbott senere giftet skuespilleren Van Johnson.
Wynns sønn er skuespiller og forfatter Ned Wynn (født Edmond Keenan Wynn) som skrev selvbiografiske memoarer som for eksempel «We Will Always Live in Beverly Hills». Hans andre sønn, Tracy Keenan Wynn, er en manusforfatter med filmer som inkluderer de populære filmene The Longest Yard og The Autobiography of Miss Jane Pittman.
Wynns datter Hilda er nylig skilt fra skuespiller og låtskriveren Paul Williams. Wynn ble gjennom ekteskap onkel til The Hudson Brothers.
Kraft
I fysikken er en kraft enhver interaksjon som forsøker å endre bevegelsen eller formen til et legeme, om det ikke er andre krefter som motvirker dette. Med andre ord kan en kraft føre til at et objekt med masse endrer sin hastighet, hvilket betyr at det endrer sin fart fra stillestående, eller fra én hastighet til en annen. En kraft kan også beskrives intuitivt som et skyv eller et drag. Krefter har både styrke og retning, noe som gjør at de betraktes som vektorer. I SI-systemet måles en kraft i Newton og blir ofte representert med symbolet F eller, om det er snakk om en vektor, med \mathbf{F}.
Newtons tre lover brukes for å analysere krefter og deres påvirkning. Den første loven sier at et legeme kun kan endre hastighet dersom det utsettes for en netto kraft. Den opprinnelige formen for Newtons andre lov sier at netto kraft som virker på en gjenstand er lik forandringen over tiden av bevegelsesmengden. Dersom massen til objektet er konstant, innebærer denne loven at akselerasjon av et legeme er direkte proporsjonal med nettokraft som virker på det, er i retning av denne nettokraften, og er omvendt proporsjonal med massen av objektet. Den tredje loven sier at når et legeme virker med en kraft på et annet legeme, vil det andre legemet også virke med en kraft på det første. Disse kreftene er like store og motsatt rettet. Dette innebærer at alle krefter er interaksjoner mellom ulike legemer, dermed finnes det ikke noe slikt som en ensrettet kraft eller en kraft som virker på bare et legeme.
Beslektede begreper til kraft er: skyvekraft, som øker hastigheten til et legeme, luftmotstand, som virker til å redusere hastigheten til et objekt, og dreiemoment som gir endring av rotasjonshastighet til et legeme. For et utvidet legeme vil hver del vanligvis virke med krefter på de tilstøtende parter; fordelingen av slike krefter gjennom legemet kalles for mekanisk spenning (eller stress). Trykk er en annen enkel form for spenning. Spenning fører vanligvis til deformasjon av faste materialer, eller strømninger i væskeer.
I moderne fysikk operere en bare med fire fundamentalkrefter: De sterke og svake kjernekrefter, den elektromagnetiske kraften som virker mellom elektriske ladninger, og gravitasjonskraft som virker mellom masser. Kjernekrefter virker bare på svært korte avstander, elektromagnetiske krefter virker på elektriske ladninger og tyngdekraften virker på alle masser i universet. Alle andre krefter er sammensatt av slike.
Den spesielle relativitetsteorien endret den moderne fysikks bilde av krefter, der blant annet betraktningen rundt krefter blir annerledes om hastighetene er svært store. Til tross for dette har Newtons bevegelseslover fremdeles stor relevans innenfor mekanikk, ettersom mange prosesser skjer ved relativt lave hastigheter.
Notasjon og måleenhet
I SI-systemet er enhet for kraft er newton, med symbol N. Denne størrelsen er definert som er den kraft som er nødvendig for å akselerere et legeme med én masse på ett kilo med en hastighet på én meter pr sekund i kvadrat, eller
kg·m·s−2
. Et mye brukt symbol for kraft er F. Dersom kreftene representeres ved hjelp av vektorer, hvilket gir informasjon om retningen kreftene virker i, brukes fet skrift, \mathbf{F}.
Filosofene i antikken
Filosofer i antikken, inkludert Aristoteles og Arkimedes, anvendte begrepet kraft i studiet av stasjonære og bevegelige gjenstander. Imidlertid hadde de grunnleggende feil i sin forståelsen av fenomenet. Delvis skyldes dette ufullstendig forståelse friksjon, som ikke alltid er en åpenbar kraft, og dermed utilstrekkelig syn på årsaken til naturlige bevegelser.
Andrej Kurkov
Andrej Jurjevitsj Kurkov (russisk: Андрей Юрьевич Курков, ukrainsk: Андрій Юрійович Курков [Andrij Jurijovytsj Kurkov], født 23. april 1961 i Budogosjtsj i Leningrad oblast i Sovjetunionen) er en ukrainsk forfatter. Han har skrevet 19 romaner og fem barnebøker, og skriver på russisk.
Ondskapens hotell
Ondskapens hotell (originaltittel: The Shining) er en amerikansk-britisk skrekkfilm fra 1980 regissert av Stanley Kubrick. Hovedrollene spilles Jack Nicholson, Shelley Duvall og Danny Lloyd. Den er basert på en roman av Stephen King.
Kraft
Filosofene i antikken
Aristoteles ga en filosofisk drøfting av begrepet om en kraft som en integrert del av sin aristoteliske kosmologi. I Aristoteles syn er den jordiske sfære bestående av fire elementer som kommer til hvile på forskjellige «naturlige steder» deri. Aristoteles mente at ubevegelige gjenstander på jorda hovedsakelig består av elementene jord og vann, og for å være i sin naturlige plass vil de være på bakken, hvor de vil holde seg hvis de blir overlatt alene. Han skilte mellom medfødt tendens til objekter til å finne sin «naturlige plass» (for eksempel for tunge legemer til å falle), noe som førte til «naturlig bevegelse», i motsetning til «unaturlig-» eller «tvungen bevegelse», som krevde kontinuerlig anvendelse av en kraft. Denne teorien var basert på den daglige opplevelsen av hvordan objektene beveger seg, som for eksempel den konstante anvendelsen av en kraft som er nødvendig for å holde en vogn i bevegelse. Men teorien hadde konseptuelle vanskeligheter med å forklare virkemåten til prosjektiler, for eksempel bevegelsen til en pil. Stedet hvor bueskytter setter prosjektilet i beveger var ved starten av banen, og mens prosjektilet seilte gjennom luften, kan det ikke observeres noen påvirkning som får den til å fare gjennom luften. Aristoteles var klar over dette problemet og foreslo at luften som fortrenges gjennom prosjektilets bane også bærer det til sitt mål. Denne forklaringen krever generelt at et kontinuum som luft er tilstede for enhver endring av plasseringen av et legeme.
Andrej Kurkov
Barndom og ungdom
Kurkovs far var testpilot for Sovjetunionen og moren var doktor. Kurkov begynte å skrive da han var syv år gammel. Da to av hans tre hamstere døde på tragisk vis, en av dem ble spist av en katt og den andre ble klemt i hjel av en dør, skrev han et dikt om hvor ensom den siste hamsteren følte seg. Da denne hamsteren også døde like etterpå, i et stygt fall ut balkongdøra og ned på asfalten, skrev han et nytt dikt om Lenin. Dette diktet sies å være inspirert av hans sovjetiske utdannelse på denne tiden.
Reese Witherspoon
Laura Jeanne Reese Witherspoon (født 22. mars 1976 ) er en amerikansk skuespiller og filmprodusent. Hun hadde sin filmdebut med den kvinnelige hovedrollen i dramafilmen Det hendte en sommer i 1991. I 1996 spilte Witherspoon i kriminalfilen Freeway og hun spilte hovedrollen i dramakomedien Pleasantville i 1998. Hun ble nominert til Golden Globe for rolletolkningen sin i Election i 1999.
Kraft
Filosofene i antikken
Aristotelisk fysikk begynte å utsettes for kritikk i middelalderen, først med John Philoponus i på 600-tallet.
Andrej Kurkov
Barndom og ungdom
Fordi han var en trent japansk oversetter, ble han ansatt i militærtjenesten for å assistere KGB. Men han fikk byttet papirene sine slik at han kunne jobbe for militærpolitiet i stedet. Dette gav ham en stor grad av frihet i og etter hans tjenesteperiode. Han fikk arbeid som fengselsvakt i Odessa, og i denne perioden skrev han alle sine barnebøker.
Ondskapens hotell
Handling
Handlingen er lagt til et høyfjellshotell i Colorado kalt Overlook Hotel. Hotellet er vinterstengt, men trenger en vaktmester til å holde oppsyn gjennom vinteren. Hit kommer Jack Torrance, en forfatterspire som ønsker jobben med å passe på hotellet over vinteren. Han blir fortalt at det er vanlig at hotellet snør inne i løpet av vinteren, så han og familien må regne med å være isolert i lengre tid. Før han takker ja forteller hotellsjefen ham om en grusom hendelse som skjedde der for noen år siden, trolig som resultat av langvarig isolasjon. Men Jack avviser alle slike farer og forteller at isolasjon er akkurat hva han trenger for å finne inspirasjon og ro til å skrive en ny bok.
Kraft
Galileo Galilei
Svakhetene ved aristotelisk fysikk ble ikke fullt ut korrigert før på 1600-tallet med arbeidet til Galileo Galilei, som var påvirket av den senere ideen fra middelalderen om at objekter i tvungen bevegelse bærer med seg en naturlig kraft, den såkalte impetus. Galilei konstruerte et eksperiment der steiner og kanonkuler begge ble satt til å rullet ned et skråplan for å motbevise Aristoteles teori om bevegelse tidlig på 1600-tallet. Han viste at legemer ble akselerert av tyngdekraften i en grad som var uavhengig av deres masse og hevdet at gjenstandene beholde sin hastighet hvis de ikke påvirkes av en kraft, for eksempel friksjon.
Liste over elver i USA
Liste over elver i USA er en liste over større elver i USA, inklusive elver som krysser eller tangerer grensen til Canada, ordnet etter hvilket nedbørsområde de tilhører og etter lengde. Her er elver av mer enn 500 km lengde medregnet, da dette omfatter storparten av alle større vassdrag i landet.
Reese Witherspoon
Gjennombruddet kom med rollen som Elle Woods i komedien Lovlig blond i 2001. Hun hadde også suksess med den romantiske komedien Hjem, kjære hjem året etter. Witherspoon fikk mye oppmerksomhet for rollen som June Carter Cash i den biografiske dramafilmen Walk the Line i 2005, og vant både Oscar, Golden Globe, BAFTA, Screen Actors Guild Award og Critics Choice Award for beste kvinnelige skuespiller. Hennes øvrige filmer inkluderer Lovlig blond 2 (2003), Monsters vs. Aliens (2009) og Vann til elefantene (2011).
Liste over elver i USA
Elvene i USA omfatter noen av verdens lengste vassdrag. USAs geologiske historie har skapt et stort mangfold av landskaps- og elvetyper. Det geologisk stabile sentralområdet domineres helt av Mississippibekkenet, som med sitt nedbørfelt på 3,2 millioner km² drenerer en tredjedel av landets areal. Tar man med elvene som renner ut i Mexicogulfen inklusive elvene i Texas, utgjør dette sørvendte nedbørsområdet mer enn halve USAs areal. Bekkenet er flatt og preget av løsmasser som er lagt opp og vasket ut av elvene, fallhøyden er lav og gir lite potensial for vannkraft.
På østkysten preges landskapet av den kaledonske fjellkjedefolding, hvor det laurentiske kontinentet støtte sammen med dagens Nord-Europa og skapte tette foldestrukturer som løper fra sørvest til nordøst. Foldingen styrer elveløpenes retning, og elvene er korte. I nordøst utgjør St. Lawrence-bekkenet et unntak fra de geologiske hovedmønstrene – dette østgående vassdraget oppsto da enorme mengder smeltevann i Lake Agassiz brøt igjennom de smeltende ismassene i yngre dryas for snart 13 000 år siden, og gravde seg ut til Nord-Atlanteren. Foruten å kjøle ned verdens klima og forstyrre Golfstrømmen, skapte hendelsen St. Lawrence-elva med et av verdens yngste, men stabile nedbørsområder på drøye 1 million km².
Reese Witherspoon
Witherspoon giftet seg med skuespilleren Ryan Phillippe i 1999. De ble separert i 2006 og skilt året etter. Hun giftet seg med agenten Jim Toth i 2011. De ble skilt i 2023.
Liste over elver i USA
I vest ligger et av verdens største høyland mellom Rocky Mountains og Sierra Nevada, med rom for lange, men ganske vannfattige elver med store nedbørfelt. De store høydeforskjellene skaper her store potensialer for vannkraft, som man ikke ser andre steder i landet. De nordgående elvene til Hudsonbukta ligger i det alt vesentlige på canadisk side av grensen.
Elver ordnet etter nedbørsområder
Elvene oppgis fra Californiabukta i sørvest og deretter med klokken til Mexicogulfen i sørøst. Mississippi-Missouri regnes her som én elv, men elvene Mississippi og Missouri er også inkludert i listen. Sideelver til canadiske elver som munner ut i Canada, står i kursiv. Viktige elver som i denne lista også har oppgitt en eller flere underordnede sideelver, står i fete typer.
Elver i USA etter lengde
Med nedbørfelt menes det areal som blir drenert (nedbørsområdet) av elven inklusive bielver. Hovedelver står oppført i fete typer, mens sideelver står oppført i kursiv. Lengde angir normalt total lengde av vassdraget, men mange av vassdragene er sammensatt av ulike elver hvor hovedelven tidvis bare utgjør en (nederste) del av hele elveløpet – her er disse da oppgitt med lengden av hele vassdraget.
Kraft
Isaac Newton
Isaac Newton beskrev bevegelse av alle objekter ved å bruke begrepene treghet og kraft, og dermed fant han at de følger visse bevaringslover. I 1687 publisere Newton sin avhandling Philosophiae Naturalis Principia Mathematica. I dette arbeidet formulerte Newton tre lover om bevegelse som fremdeles i dag er brukt for å beskrive krefter i fysikken.
Bergen Byspill
Bergen Byspill er en fri teatergruppe i Bergen bestående av profesjonelle scenekunstnere. Den ble stiftet i 1995 og har spisskompetanse på forestillinger ute i byrommene, vandrende fra scene til scene. Middelalderens gjøglerteater og mysteriespill er ofte utgangspunkt for gruppens oppsetninger, og den blander elementer fra fortid, samtid og fremtid i sitt uttrykk. Den bruker gjerne bevaringsverdige og tradisjonsrike bygninger og områder som sine kulisser. Eksempler er ”Hansaspill på Bryggen” som vandrer gjennom Bergens eldgamle havnebebyggelse fra hansatiden, og ”Fløien liten Blåfugl” som utspilte seg i det trolske skogsområdet på byfjellet Fløyen.
Kraft
Isaac Newton
Newtons første lov om bevegelse sier at legemer fortsetter å bevege seg i en tilstand av konstant hastighet med mindre de samlet sett blir påvirket av en kraft. Denne loven er en forlengelse av Galileis innsikt om at konstant hastighet var assosiert med en mangel på netto kraft. Newton foreslo at ethvert legeme med masse har en naturlig hviletilstand i den hastigheten det allerede har. Det vil si at Newtons empiriske første lov motsier den intuitive aristoteliske oppfatningen om at en netto kraft er nødvendig for å holde et objekt i bevegelse med konstant hastighet. Ved å gjøre «hvile» fysisk umulig å skille fra «ikke-null konstant hastighet», kobler Newtons første lov direkte treghet med begrepet relative hastigheter.
Newtons andre lov om bevegelse sier at kraften som påvirker et legeme er proporsjonalt med dets akselerasjon. I Principa Mathematica ble dette formulert som en endelig differanse basert på impuls.
Kraft og determinisme
Med hjelp av Newtons lover er det mulig å forutsi den tidsmessige utvikling av et fysisk system fra en gitt utgangssituasjonen og de virkende krefter. Dette gjelder ikke bare for enkelte eksperimenter i laboratoriet, men kanskje i prinsippet til universet som helhet? Denne konklusjonen bidro til oppfatningen av et deterministisk verdensbilde på 1700-tallet. Følgelig vil alle hendelser være fundamentalt forhåndsbestemte, selv om de beregninger som kreves for en forutsigelse er vanskelig i praktisk. Men i begynnelsen av 1900-tallet fant en ut at formler innenfor klassisk fysikk ikke var gyldige på atomnivå. Det deterministiske syn på verden som hadde blitt utledet fra formlene måtte derfor bli avvist i sin opprinnelige form.
Newtons mekanikk
Kraften vil regnes som en vektorsum, det vil si at dersom man for eksempel har tre krefter, og  vil det være den samlede kraften
som gir netto kraft som virker på gjenstanden.
Ondskapens hotell
Handling
Sammen med kona og sønnen drar han opp til hotellet like før vinterstengingen for å starte jobben. Både Jack og familien trives til å begynne med, men etterhvert som tiden går blir forholdet mer anspent. Når en kraftig snøstorm i tillegg rammer hotellet, blir enda mer isolert fra omverdenen. Jack oppfører seg stadig rarere og omtrent på samme tid begynner sønnen å få uhyggelige "syner". Omsider blir Jack hjemsøkt av menneskeskikkelser ved hotellet som var gjester der for mange tiår siden. Han møter også den personen som begikk den grusomme handlingen som han fikk høre om i jobbintervjuet. Personer fra flere tidsepoker blir viklet inn i dagens virkelighet og Jack blander virkelighet med det som tilsynelatende er fantasi. Han drives mer eller mindre fra vettet og til slutt "beordres" han til å gjøre forferdelige ting. Kona og sønnen blir oppskaket av personlighetsforandringen og de skjønner at deres liv er i fare.
Om filmen
King uttalte til Playboy i 1983 at han beundret Kubrick og hadde stor forventninger til filmatiseringen, men var svært skuffet over resultatet: Kubricks kjølige, rasjonelle tilnærming klarte ifølge King ikke å fange ondskapen og det overnaturlige i hotellet og Nicholson passet ikke i hovedrollen.
Popularitet og økonomi
Ondskapens hotell ble en moderat suksess i USA hvor den innbrakte $44 millioner. Den havnet på en 14. plass over de mest innbringende filmene i USA i 1980 og ble den nest mest innbringende skrekkfilmen (etter Fredag den 13de).
Produksjonskostnadene var på $19 millioner.
Anmelderne
Den ble godt mottatt av anmelderne, noe som gjenspeiles i at den har fått 84 % på Rotten Tomatoes. Roger Ebert gav den toppkarakter og plasserte den senere på sin liste kalt Great Movies. Leonard Maltin gav den bare 2 av 4 stjerner.
Den ble også godt mottatt av de norske anmelderne. VG gav den terningkast seks, Dagbladet fem, mens Arbeiderbladet og Aftenposten gav den fire. Det norske filmnettstedet CINERAMA gav den terningkast seks, både i 2000 og 2008.
Innspilling
Stephen King skrev deler av boka på rom 217 på The Stanley Hotel. Dette er også rommet/hotellet som skal ha inspirert King til ondskapens hotell (rommet er en viktig del av handlingen i boken, og nummeret er endret til 237 i filmen).
Eksteriørscenene ble innspilt på det amerikanske høyfjellshotellet Timberline Lodge (oppført i 1938) i Oregon. Kubrick selv reiste ikke til Oregon i forbindelse med innspillingen av eskteriøret. Øvrige scener ble innspilt på Elstree Studio i Hertfordshire nær Kubricks bosted.
Den er kjent for hyppig bruk av steadicam.
Nicholson fortalte i 1986 at han selv skrev den berømte scenen ved skrivemaskinen. Nicholson var blant annet inspirert av sin egen nylige skilsmisse.
Danny Lloyd, som spilte guttungen, visste ikke at han var med i skrekkfilm. Han ble som voksen professor i biologi ved et college i Kentucky. Shelley Duvall fortalte senere at Kubrick drev henne veldig hardt under innspillingen og at det var den vanskeligste rollen hun hadde hatt, hun ble så presset av innspillingen at det gikk ut over helsen.
Andrej Kurkov
Forfatter og bokselger
Kurkovs første roman ble publisert to uker før Sovjetunionens fall. Under de følgende sosiale og politiske urolighetene tok han sine første steg mot selv-publisering og distribusjon. Ved å låne penger fra venner, fikk han publisert omkring 75 000 bøker på egen hånd. Og mens han organiserte distribusjon rundt om i Ukraina, stilte han seg også opp i gatene for å selge bøker.
Charles Darwin
Charles Robert Darwin (født 12. februar 1809 i Shrewsbury i Shropshire i England, død 19. april 1882 Downe i Kent i England) var en britisk naturforsker. Han er mest kjent for å ha grunnlagt den moderne evolusjonsteorien (se også darwinisme), men bidro også med en rekke andre arbeider innen systematikk, økologi og paleontologi.
Darwins bidrag til biologien kan knapt overvurderes. Evolusjonslæren ga endelig den linneiske systematikken et teoretisk fundament, og gjorde det for første gang mulig med en vitenskapelig teori på dyrs og planters tilpasninger og deres utrolige biologiske mangfold. I dag er Darwins lære om naturlig utvalg det helt grunnleggende fundamentet for all biologisk forskning, og finner stadig nye anvendelsesområder, blant annet innen medisin og ernæring.
Boka Artenes opprinnelse, som kom ut i 1859, regnes som hans hovedverk. Boka redegjør meget grundig for naturlig utvalg med talløse eksempler. Da den kom vakte den stor debatt og til dels forargelse, men Darwin ble anerkjent som sin tids største britiske naturvitenskapsmann, og ble etter sin død gravlagt i Westminster Abbey ved siden av Sir Isaac Newton.
Oppvekst
Charles Darwin ble født den 12. februar 1809 i The Mount (hans fars hus i Shrewsbury) som det femte av de i alt seks barna til Robert og Susannah Darwin (født Wedgwood). Hans far og farfar (Erasmus) var begge leger. Hans morfar Josiah Wedgwood var en kjent pottemaker.
Andrej Kurkov
Forfatter og bokselger
Som mange vellykkede forfattere hadde Kurkov problemer med å etablere den første publiseringskontrakten. Han skal ha blitt avslått 500 ganger før han endelig ble akseptert. I mellomtiden hadde han nesten skrevet ferdig åtte komplette romaner.
Etablert forfatter
Senere i karrieren har han fått mer anerkjennelse, og han hylles nå som en av de mest suksessfulle russiskspråklige forfattere i tiden etter Sovjetunionens fall. Han har også mange høye plasser på europeiske bestselgerlister. Bøkene hans er fulle av svart humor, post-sovjetisk realia og elementer av surrealisme.
Charles Darwin
Oppvekst
Moren døde da Darwin bare var åtte år gammel, og han tilbrakte mye tid med å følge med sin fars legepraksis i omegnen. Faren Robert Darwin var ikke bare en fremgangsrik lege; han var også en ivrig frimurer og en overbevist ateist. Denne ateismen forhindret ham imidlertid ikke i å foreslå teologistudiet til sønnen, antagelig fordi utsiktene til et trygt utkomme veide tyngre.
Andrej Kurkov
Etablert forfatter
Kurkov er en ukrainsk forfatter, men han skriver på russisk. Dette har ført til kritikk, og noen mener at han på denne måten ikke er med på å støtte opp om den blomstrende ukrainske litterære bevegelsen.
Charles Darwin
Oppvekst
I 1827 hadde Robert Darwin fått nok av sønnens manglende fremgang i studiene og fikk ham innskrevet ved Christ's College i Cambridge. Der skulle han studere til en bachelor i filosofi, noe som ville kvalifisere ham til anglikansk prestetjeneste. Darwin var ingen spesielt ivrig teolog, og fant forelesningene uinspirerende og kjedelige. En skarp naturalistisk filosof ved navn Robert Grant hadde en viss formende innflytelse på ham; Grant var en fritenker som holdt fysiske og kjemiske krefter for å være drivkraften for livets opphav og utvikling.
Andrej Kurkov
Utbredelse
Hans arbeider er oversatt til 37 språk, blant annet engelsk, japansk, fransk, kinesisk og hebraisk. Han har også skrevet skuespill. Hans artikler har blitt publisert i en rekke land.
Charles Darwin
Oppvekst
Så ofte han kunne tok Darwin seg fri fra teologien for å gå på jakt, og oppdrette duer og hunder. Han var interessert i natur og friluftsliv, og ved siden av studiene leste han det som den gang het naturfilosofi (dvs biologi og geologi) på egen hånd, fulgte forelesninger og deltok på ekskursjoner. Biologi og geologi var det som opptok ham mest i disse studieårene. Han ble begeistret for vitenskapsmenn som William Whewell, Adam Sedgwick og John Stevens Henslow.
Robert Darwin klaget over at hans sønn var blitt en «uvirksom ung slubbert uten annen interesse enn sport og jakt», og strammet opp sønnen.
I 1831 avla endelig Darwin en teologieksamen med gode karakterer. Hans livssyn på den tid er blitt karakterisert som en «avslappet protestantisme» som klarte å gå hånd i hånd med en klar materialistisk tendens.
Darwins store sjanse
Normalt ville en ung mann i Darwins situasjon fått et mindre presteembete på landsbygda, der han kunne leve resten av livet i relativ fred og ro, holde andakter i helgene og ellers dyrke sin naturinteresse. Naturvitenskapen var den gangen i sin spede begynnelse, og ble regnet som en del av teologien (som «naturfilosofi»). Ganske mange prester interesserte seg for naturfilosofi, og publiserte naturvitenskapelige artikler på fritiden.
Kontaktene og kunnskapen Darwin hadde fått gjennom sine hobbyer førte til at botanikeren og presten John Stevens Henslow anbefalte ham som ulønnet gentleman companion for den unge marinekapteinen og naturforskeren Robert FitzRoy ved hans planlagte jordomseiling med HMS «Beagle». Darwin senior var skeptisk til å slippe sønnen ut på det han anså som enda et ørkesløst foretagende. Darwin beklaget seg til sin onkel, porselensfabrikanten Josiah Wedgwood II, som fikk overtalt faren til å la unge Darwin legge ut på sitt store eventyr.
Reisen med HMS «Beagle»
Reisen med «Beagle» varte i nærmere fem år, fra desember 1831 til oktober 1836, og 2/3-deler av tiden var Darwin på land. Fra Plymouth gikk turen over Atlanterhavet til Brasil via Kapp Verde-øyene. Deretter nedover langs kysten av Sør-Amerika, hvor dyrelivet i Amazonas gjorde sterkt inntrykk på Darwin. I Chile overlevde han et voldsomt jordskjelv. Han foretok en omhyggelig geologisk undersøkelse av Andesfjellene, og kom over kolossale fossiler, blant annet den fineste Megatherium til dags dato. En stund seilte de på kryss og tvers langs kysten av Ildlandet for å kartlegge. Her møtte Darwin på ildlendere. På vei over Stillehavet gjorde de holdt ved Galápagos før de ankom New Zealand og Australia. Siste del av reisen gikk rundt Kapp det gode håp med en avstikker innom Sør-Amerika og Azorene, før de la til land i Plymouth 2. oktober 1836.
Darwin gjorde de fleste av studiene sine i Sør-Amerika, men var også innom mange andre steder, som Australia og Galápagosarkipelet. Han tok nøyaktige notater om forskjellige geologiske fenomener, fossiler og levende organismer. Han samlet prøver av individer fra svært mange arter, mange ennå ukjente for naturvitenskapen. Ved leilighet sendte han prøver til Cambridge sammen med brev som beskrev funnene. Dette bidro til å etablere hans ry som naturforsker lenge før han var tilbake i England. Notatene han skrev er rike på detaljer og viser Darwins talent for teoretisering, ikke minst når det gjelder dannelsen av korallrev, og utgjorde basis for etterfølgende arbeider. Dagboken han skrev, opprinnelig til familien, men senere utgitt som The Voyage of the Beagle, gir et sammendrag av funnene og innsikt i det sosiale, politiske og antropologiske liv til menneskene han møtte, både innfødte og kolonister.
Darwin skulle holde kaptein FitzRoy med selskap ved måltidene, da kapteinens rang hindret ham i å pleie omgang med andre enn gentlemen. FitzRoy valgte den ett år yngre Darwin delvis fordi han mente formen på Darwins nese vitnet om karakter, og delvis fordi Darwin var utdannet teolog. FitzRoys formelle oppdrag var riktignok å kartlegge kysten, men personlig var han mer opptatt av å søke bevis for en bokstavtro tolkning av Bibelens skapelsesberetning. Han var humørsyk med utbrudd av rene raserianfall, som ikke ble mildnet av at Darwin stod fundamentalismen fjernt. De to unge mennene kranglet derfor til stadighet, «noen ganger på grensen til det sinnssyke», mintes Darwin. Skipets forrige kaptein hadde skutt seg gjennom hodet; FitzRoys onkel hadde skåret over halsen på seg ti år tidligere; og FitzRoy selv skulle gjøre det samme, heldigvis først mange år senere. Like etter hjemkomsten sjokkerte han Darwin ved å gifte seg med en kvinne han viste seg å være forlovet med; i løpet av reisens fem år hadde han ikke nevnt hennes eksistens en eneste gang.
Sykdom
Ombord på skipet led Darwin mye av sjøsyke. I oktober 1833 i Argentina fikk han feber, og på vei tilbake fra Andes til Valparaiso i juli 1834 ble han syk og lå til sengs en måned. Sykdom skulle komme til å plage Darwin resten av livet. Legene fant aldri ut hva som feilte ham, og det har vært foreslått at det skyldtes tilbakefall etter sykdommen han pådro seg i Argentina. Moderne forskere har foreslått ulike sykdommer han kan ha lidd av, bl.a. malaria og Chagas sykdom.
Geologi
Før de reiste ut fikk Darwin råd fra Henslow om å lese første bind av Principles of Geology av Charles Lyell, men «ikke bry deg om annet enn faktaene, for teorien hans er helt vill.» Lyell var en gradualist, og beskrev kontinenter og landskapformasjoner som resultatet av de samme prosessene som hersker på jorda i dag, gradvise prosesser over lang tid.
På den første turen i land på St Jago fant Darwin ut at et hvitt lag høyt oppe i vulkanske klipper bestod av bakte korallfragmenter og skjell. Dette passet med Lyells mening om at land steg eller falt sakte, og gav Darwin ny innsikt i den geologiske historien til øya og satte han på tanken på å skrive en bok om geologi. Han fortsatte med å gjøre flere oppdagelser, noen av dem svært dramatiske. Han så trinnvise sletter av shingel og skjell fra havet i Patagonia som strender som hadde steget, og etter et jordskjelv i Chile så han muslingfelt strandet over høyvannsmerket, bevis på at landet haddet steget. Høyt i Andes observerte han flere fossile trær som hadde vokst på en sandstrand og nærliggende skjell fra havet. Han teoriserte at korallatoller ble til på synkende vulkanske fjell, og fikk styrket teorien da «Beagle» undersøkte Kokosøyene.
I Sør-Amerika grov Darwin ut sjeldne fossiler av utdødde store pattedyr i et lag bestående av moderne sjøskjell, en indikasjon på nylig ekstinksjon, og ingen klimaforandring eller tegn til katastrofe. Han identifiserte et individ rett som en Megatherium (en utdødd gruppe kjempedovendyr) og biter av skall som lignet på en lokal art av beltedyr og gjorde antagelsen at funnene var beslektet med afrikanske eller europeiske arter. Etter reisen viste Richard Owen at de var nært beslektet med levende arter som bare eksisterer på det amerikanske kontinent.
Evolusjon
I Lyell sitt andre bind, som ble sendt ut til Darwin, ble det argumentert mot evolusjonisme, og artsmangfold og -distribusjon ble beskrevet som et resultat av «sentra for skapelse». Han funderte på det han observerte og ideene hans gikk ut over teoriene til Lyell. I Argentina oppdaget han to variasjoner av nanduer som hadde separate, men overlappende, territorier. På Galápagosarkipelet samlet han spottefugler og la merke til at de var forskjellige avhengig av hvilken øy de kom fra. Guvernøren på Floreana fortalte at han kunne si hvilken øy skilpadder kom fra utfra utseende, men trodde at dyrene var importert av buccaneers. I Australia tenkte Darwin at to så forskjellige skapninger som pungdyret rottekenguruer og nebbdyr måtte hatt to adskilte Skapere.
I Cape Town møtte Darwin og kaptein FitzRoy John Herschel som nylig hadde skrevet til Lyell om «mysterienes mysterie», artenes opprinnelse. Mens Darwin organiserte notatene sine på reisen tilbake skrev han at dersom hans gryende mistanke om spottefuglene og skilpaddene var riktig, «slike fakta underminere artenes stabilitet», for så å legge til «kunne» før «underminere». Han skrev senere at slike fakta «virket for meg til å belyse artenes opprinnelse».
Kulturimperialisme
Tre innfødte som hadde blitt ført bort fra ildlandet på «Beagles» forrige reise hadde blitt trent som misjonærer og ført tilbake. De hadde blitt sivilisert i England over de siste to år, men slekten deres virket på Darwin til å være «elendige degraderte villmenn». Ett år senere var «misjonsvirksomheten» oppgitt og Jemmy Button, som var den eneste villig til å snakke med dem, sa at han foretrakk sitt tidligere harde liv og ville ikke være med tilbake til England. Ut fra denne erfaringen kom Darwin til å tenke at mennesker ikke var så fjernt beslektet fra dyr som det hans venner og kolleger mente. Han så på forskjellene som kulturelle fremskritt mot sivilisasjon heller enn raseforskjeller. Han avskydde slaveriet han observerte andre steder i Sør-Amerika og så med tristhet på påvirkningen europeisk innflytting hadde på aboriginer i Australia og maoriene i New Zealand.
Livet etter reisen
Darwin skrev en populærvitenskapelig beretning om reisen (best kjent som The Voyage of the Beagle), som ble svært populær. Han var dessuten redaktør for et flerbindsverk om jordomseilingens vitenskapelige observasjoner. Det som bragte ham stor vitenskapelig anerkjennelse – og grunnla hans ry som forsker – var hans geologiske publikasjoner: Darwin hadde bl.a. forstått at korallrev blir dannet som følge av havbunnens senkning og korallenes vekst. Etter disse publikasjonene holdt han i flere år på med systematiske undersøkelser av rankeføttinger. Han foreslo et helt nytt system for denne gruppen, som allerede antydet de evolusjonære tankene han ruget på.